จากร้านเล็กๆ ขยายจนเป็นร้านใหญ่โต ตั้งเด่นริมถนนเส้นหลัก นครศรี-ท่าศาลา บริเวณหน้าทับ เป็นร้านอาหารมุสลิมครับ ชื่อร้านบ่งบอกว่าแฮมเบอเกอร์คือเมนูหลักของที่นี่

"เบอเกอร์ไก่ห่อไข่" ชิ้นโต น่าลิ้มลอง ตัวขนมปังค่อนข้างแข็งและหยาบ บวกกับเนื้อไก่ที่แข็งและแห้ง แต่ได้ไข่ที่ห่อมาชึ่งชุ่มไปด้วยซอส ทำให้ดีขึ้นหน่อยครับ

นอกจากเบอร์เกอร์มีเมนูทานเล่นอื่นๆ เยอะแยะ เริ่มจาก "สลัดทูน่า" ผักสลัดให้มาน้อยเกินไป กินได้เพลินๆ หรือ "เฟรนฟราย" ก็กินได้ไม่มีรสชาติอะไรโดดเด่นครับ

ที่อร่อยสุดคงเป็นเมนูของหวาน "ขนมปังชุบไข่" ขนมปังชุบไข่ทอดมากำลังดี นุ่ม เพิ่มความอร่อยด้วยนม กินคู่กับสับปะรดโซดา เข้ากันดีนะครับ

แต่ที่ไม่ประทับใจคงเป็นเจ้าแมลงวันตามโต๊ะอาหาร บินกันให้ว่อนราวกับว่านี่คืออาณาจักรของมัน ????????